डॉ. नकवी बने एमडीयू की शैक्षणिक परिषद के सदस्य
झज्जर | राजकीयस्नातकोत्तर नेहरू महाविद्यालय के एसोसिएट प्रोफेसर डॉ. एसजेडएच नकवी महर्षि दयानंद विश्वविद्यालय की शैक्षणिक परिषद के निर्विरोध रूप से सदस्य चुने गए हैं। उनके निर्वाचन पर महाविद्यालय की प्राचार्या रणजीत मदान तथा अन्य स्टाफ सदस्यों ने उनको बधाई दी। उल्लेखनीय है कि डॉ. नकवी लगभग 35 वर्षों से महाविद्यालय शिक्षण सेवा में कार्यरत हैं तथा उनका शैक्षणिक और प्रशासनिक कार्यों में गहन अनुभव है। हरियाणा राजकीय महाविद्यालय शिक्षक संगठन की इकाई के प्रधान डॉ. सुधीर कुमार, उपप्रधान धनपत सिंह, सचिव डॉ. अमित, संयुक्त सचिव डॉ. किरण शर्मा, कोषाध्यक्ष सौरभ जैन वरिष्ठ प्राध्यापक डॉ. जगदीश राहड़, डॉ. डीपी शर्मा तथा डॉ. अजय ने कहा कि शैक्षणिक परिषद में डॉ. नकवी के निर्वाचन से महाविद्यालय का गौरव बढ़ा है।
bho_Deva hin_Deva